On-line knižnica pre každého
2022-09-09 - 2023-08-31
ZÍSKAJTE BEZPLATNÝ PRÍSTUP DO DATABÁZY BOOKPORT!
V úvode septembra spustila Štátna vedecká knižnica v Banskej Bystrici novú databázu, v ktorej nájdete až 9000 elektronických kníh!
BOOKPORT je moderná on-line knižnica, v ktorej máte v rámci vášho členstva v našej knižnici úplne neobmedzený prístup k e-knihám českých a zahraničných autorov s pravidelne sa rozširujúcou ponukou noviniek a bestsellerov. Vyberajte si z tisícov titulov od beletrie cez populárno-náučnú až po odbornú literatúru!
Aktívnym čitateľom sme aktivačný e-mail odoslali v utorok 6. septembra, noví čitatelia môžu o prístup k databáze požiadať počas registrácie do knižnice. Po otvorení e-mailu s aktivačným linkom stačí kliknúť na „AKTIVOVAŤ ÚČET“, zvoliť si vlastné heslo a hotovo – online knižnicu môžete začať bez obmedzení využívať!
Bezplatný prístup k databáze získavate až do 31.8.2023. Odpovede na prípadné otázky vám poskytnú zamestnanci knižnice, prípadne ich môžete nájsť medzi Často kladenými otázkami. Využívanie databázy je viazané na platné členstvo v Štátnej vedeckej knižnici v Banskej Bystrici. V prípade, že vám členstvo v blízkom období končí, odporúčame ho predĺžiť, aby ste databázu mohli v plnej miere využívať.

HUDOBNÝ SVET VZDIALENÝCH KULTÚR
2023-01-09 - 2023-12-31 | Hudobné átrium
9.1. – 31.12.2023
HUDOBNÝ SVET VZDIALENÝCH KULTÚR
Objavujte pestrosť zvukov a harmónií. Komentovaná prehliadka etnických nástrojov rôznych krajín sveta. Individuálnym návštevníkom sú nástroje k dispozícií v rámci otváracích hodín. Pre organizované skupiny ponúkame prezentáciu etnických nástrojov a s interakciou účastníkov v dohodnutých termínoch.
Pre rezerváciu termínu kontaktujte: hudobneatrium@svkbb.eu 048/4710744
Tento projekt je realizovaný vďaka finančnej podpore Nadácie SPP.
Prostredníctvom prezentácie jednotlivých nástrojov sa záujemcovia pútavou formou oboznámia s ich pôvodom, spoznajú históriu a zvuky tradičných etnických nástrojov rôznych kultúr a vzdialených hudobných svetov, ako aj ich uplatnenie v rôznych oblastiach hudobných žánrov. Nástroje sú určené širokej škále návštevníkov, hudobníkom i laikom. Vhodné nielen pre študentov hudobných a pedagogických odborov ako špeciálny študijný materiál, ale aj pre širokú verejnosť, pre ktorú je hudba a pestrosť rôznych kultúr záujmom a inšpiráciou.
Návštevníci Hudobného átria sa môžu tešiť na tureckú darbuku, egyptský doumbek, indickú tanpuru, africkú sansulu, jazýčkový oceľový bubon tank drum, drevený štrbinový bubon Tinka Tong, cajon, šamanský bubon, congá, ako aj ukulele a ďalšie nástroje. Súčasťou prehliadky budú aj drobné perkusie, ako napríklad oceľové agogo, drevené kokiriko, maracas cabala, cajita, bronzové činelky, himalájske spievajúce misky a ďalšie. Nástroje zaujmú tvarom, zvukom, materiálom, špeciálnou hrou a sú aj pastvou pre oči.
Navštívte Hudobné átrium a príďte sa nadchnúť touto netradičnou ponukou.
Otváracie hodiny:
Hudobné átrium ŠVK
Lazovná 9, Banská Bystrica
hudobneatrium@svkbb.eu 048/4710744
október – máj
pondelok – piatok 10.00 – 17.00 h
obedná prestávka 12.30 – 13.00 h
jún – september
pondelok – utorok 10.00 – 16.00 h
streda 10.00 – 18.00 h
štvrtok – piatok 10.00 – 16.00 h
obedná prestávka 12.30 – 13.00 h

Hlasom zvláštneho ducha hudby
2023-01-27 - 2023-05-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Pozvánka na výstavku
Hlasom zvláštneho ducha hudby
V roku 2023 si pripomíname 120. výročie narodenia hudobného skladateľa, zbormajstra, organistu a pedagóga Jána Gajdoša (1903 – 1980). Pri tejto príležitosti si Literárne a hudobné múzeum v Banskej Bystrici pre návštevníkov pripravilo výstavku predmetov zo svojho zbierkového fondu venovanú práve tejto hudobnej osobnosti.
Narodil sa 24. júna 1903 vo Veľkej Mani. V rokoch 1934 – 1938 sa stáva študentom, „varhaníckeho“ oddelenia Hudobnej a dramatickej akadémie v Bratislave, kde sa stretol s mnohými významnými osobnosťami. V roku 1940 odchádza do Banskej Bystrice, kde prijíma miesto regenschoriho v katedrálnom chráme, so spojenou funkciou organistu vo farskom kostole. Ako dirigent a zbormajster sa prezentoval predovšetkým v Katedrále sv. Františka Xaverského. Rovnako zaujímavá je aj jeho pedagogická činnosť. Stal sa profesorom hudobnej výchovy na chlapčenskom Gymnáziu Andrej Sládkoviča v Banskej Bystrici a na Bohosloveckej fakulte učil seminaristov všetky hudobné predmety. Založil a viedol Mestskú hudobnú školu, ktorá začala fungovať v školskom roku 1941 – 1942.
Jeho všestranná umelecká a pedagogická činnosť však bola prerušená v 50. rokoch 20. storočia vtedajšou ideologickou situáciou a tak zanechal miesto učiteľa v Hudobnej škole. Krátko nato sa však chrámový spevácky zbor aj orchester rozpadli a zanikla tiež funkcia regenschoriho. Zostalo mu miesto organistu, ktoré opustil v roku 1966, kedy odišiel do dôchodku. Zomrel 24. marca 1980 vo veku 77 rokov. Pochovaný je v rodnej obci Veľká Maňa.

Výstavka zo zbierkového fondu Literárneho a hudobného múzea pri príležitosti 120. výročia narodenia Jána Gajdoša bude verejnosti prístupná vo výstavných priestoroch na 2. poschodí ŠVK Banská Bystrica v termíne od 27. 1. 2022 do 30. 5. 2023.

Kurátor výstavy: Mgr. Imrich Šimig
https://svkbb.eu/wp-content/uploads/2023/01/gajdos-scaled.jpg

Krajina nespavosti/VÝSTAVA od 17. 2. 2023
2023-02-17 - 2023-05-19 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici
LITERÁRNE A HUDOBNÉ MÚZEUM
vás srdečne pozýva na výstavu zo svojho zbierkového fondu
„Krajina nespavosti“
Výstava, ktorá sa koná pri príležitosti 80. výročia narodenia divadelného, televízneho a filmového režiséra, autora rozhlasových a divadelných hier, scenáristu, publicistu, pesničkára a básnika Juraja Bindzára (1943 – 2019) bude pre verejnosť dostupná od 17. 02. 2023 do 19. 05. 2023 vo výstavných priestoroch expozície LHM Múzeum – domov múz na 2. poschodí ŠVK v Banskej Bystrici, Lazovná ulica č. 9.
Komentované prehliadky každý utorok o 10.00 h a 15.00 h
Kurátorka výstavy: Mgr. Mária Lásková
https://svkbb.eu/wp-content/uploads/2023/02/bindzarpozv-scaled.jpg

Vladimír Letrík
2023-03-14 08:00 - 2023-04-21 17:00 (Europe/Bratislava)

Haute - Normandie
2023-03-15 08:00 - 2023-05-05 17:00

PROGRAM ŠVK BB APRÍL 2023
2023-04-01 - 2023-04-30 | Banská Bystrica

PROGRAM APRÍL LHM 2023
2023-04-01 - 2023-04-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Štátna vedecká knižnica v Banskej Bystrici
LITERÁRNE A HUDOBNÉ MÚZEUM
PROGRAM NA APRÍL 2023

STÁLE MÚZEJNÉ EXPOZÍCIE LHM
Múzeum – domov múz
Ľudové hudobné nástroje na Slovensku
Bábkarský salón
Pamätný dom J. G. Tajovského v Tajove
Pamätná izba Pavla Tonkoviča v Podkoniciach
PODUJATIA LHM

termín
názov podujatia
popis podujatia
miesto

27. 1. 2023 – 30. 5. 2023
Komentované prehliadky každý štvrtok
10.00 h a 15.00 h
Hlasom zvláštneho ducha hudby
Výstavka pri príležitosti 120. výročia narodenia hudobného skladateľa, zbormajstra, pedagóga, organistu, posledného banskobystrického regenschori a zakladateľa hudobnej školy v Banskej Bystrici Jána Gajdoša.
Výstavné priestory na 2. poschodí

17. 2. 2023 – 19. 5. 2023
Komentované prehliadky každý utorok
10.00 h a 15.00 h
Krajina nespavosti
Výstava venovaná k nedožitým 80. narodeninám dramatika, básnika, prozaika, pesničkára, tvorcu rozhlasových hier a scenáristu Juraja Bindzára.
Výstavné priestory v expozícii Múzeum – domov múz

24. 4. 2023
Galéria talentov 2023
XII. ročník literárnej, výtvarnej a fotografickej súťaže pre žiakov základných škôl a osemročných gymnázií.
www.facebook.com/LHMBB

KONTAKT
www.lhmbb.eu ; lektor.lhm@svkbb.eu ; +421 905 303 593; +421 48 471 07 72
https://svkbb.eu/wp-content/uploads/2023/03/april-2023-scaled.jpg

Švajčiarske literárne soiré
2023-04-17 - 2023-04-19 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Srdečne Vás pozývame na Švajčiarske literárne soiré, ktoré sa uskutoční dňa 19.4.2023 o 17.00 v priestoroch Literárneho a hudobného múzea Štátnej vedeckej knižnice v Banskej Bystrici.

GALÉRIA TALENTOV 2023 - literárna, výtvarná a fotografická súťaž/online
2023-04-17 - 2023-04-24
Štátna vedecká knižnica – Literárne a hudobné múzeum v Banskej Bystrici v spolupráci so Základnou školou s materskou školou Jána Bakossa v Banskej Bystrici usporiadavajú 12. ročník celoslovenskej súťaže pre deti základných škôl a osemročných gymnázií – GALÉRIA TALENTOV 2023 v troch oblastiach – literárnej, výtvarnej a fotografickej.
V prípade záujmu zapojenia sa do súťaže nás môžete kontaktovať e-mailom: galeriatalentov@gmail.com.
https://svkbb.eu/wp-content/uploads/2023/01/gt2023-kopie.jpg

Architektúra Hradec Králové
2023-04-20 | Malá sála
Prednáška: Ing. arch. Jaromír Chmelík

APRÍL – MESIAC JAZZU
2023-04-20 - 2023-04-30
Audiovizuálna výstava pri príležitosti medzinárodného sviatku Jazz Appreciation Month (JAM) s ponukou projekcií koncertných záznamov slávnych jazzmanov a filmových dokumentov Kena Burnsa so zaujímavými dobovými scenériami o historických súvislostiach jednotlivých vývojových etáp amerického jazzu. Výstava je doplnená tematickými knižnými publikáciami.

APRÍL – MESIAC JAZZU
20.4. – 30.4.2023 10:00 – 17:00 h

PROGRAM ŠVK BB MÁJ 2023
2023-05-01 - 2023-05-31

PROGRAM MÁJ LHM 2023
2023-05-01 - 2023-05-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2023/04/maj-2023-scaled.jpg

Emil Venkov - Návšteva po rokoch
2023-05-04 - 2023-06-02 | Galéria v podkroví
Dobrý deň priatelia Galérie v podkroví. Týmto si Vás dovoľujeme pozvať na vernisáž výstavy Emila Venkova Návšteva po rokoch. Je to, žiaľ, už nežijúci umelec, ale jeho výtvarný odkaz za prispenia umelcovho syna putuje celou Európou. Ak Vám to povinnosti a chuť dovolia, veľmi rádi Vás privítam na otvorení výstavy 4.5. 2023 o 17.00 h.

TLIB 2023 - Program
2023-05-10 - 2023-05-25 | Spoločenská sála
Program

Slovák behá po Slovensku
2023-05-11 | Spoločenská sála

GALÉRIA TALENTOV/VÝSTAVA OD 11. 5. 2023
2023-05-11 - 2023-06-12 | I. poschodie
https://svkbb.eu/wp-content/uploads/2023/05/vystava-GT23-scaled.jpg

NOC MÚZEÍ A GALÉRIÍ
2023-05-13 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2023/04/A3FINAL-NMaG_BB-ZV2023-spolocny-program.jpg

Umberto Giordano ANDREA CHÉNIER
2023-05-16
Beseda s režisérkou Andreou Hlinkovou a dramaturgičkou Alžbetou Lukáčovou pri príležitosti premiéry opery ANDREA CHÉNIER talianskeho skladateľa Umberta Giordana v Štátnej opere v Banskej Bystrici.

Umberto Giordano ANDREA CHÉNIER
16.5.2023 16:00 h – 18:00 h

TLib 2023 NOVÉ SLUŽBY MODERNEJ KNIŽNICE
2023-05-23 - 2023-05-24 | Spoločenská sála
Pozývame Vás
na 22. ročník odborného seminára pre knihovníkov a informačných špecialistov
TLib – Trends in Libr@ries
NOVÉ SLUŽBY MODERNEJ KNIŽNICE: ŠKOLA PREŽITIA KNIŽNICE V DIGITÁLNOM PROSTREDÍ,
ktorý sa uskutoční v dňoch 23. a 24. mája 2023 v Štátnej vedeckej knižnici v Banskej Bystrici.
Súčasťou odborného seminára bude KNIŽNIČNÝ INKUBÁTOR – 6. ročník fóra mladých knižnično-informačných špecialistov na tému
INTERAKTÍVNE SLUŽBY PRE VEREJNOSŤ – ČO VŠETKO SA DÁ ROBIŤ V KNIŽNICI.
Podrobné informácie nájde v priložených súboroch.
Na stretnutie sa tešia:
Odborní garanti:
PaedDr. Ivan Očenáš, PhD.
Mgr. Jana Vranová
Organizačný výbor:
Mgr. Mária Bôbová, PhD.
PhDr. Oľga Doktorová
Mgr. Michal Majer
Bc. Mária Onderufová

TLib 2023 výzva
TLib 2023 challenge
TLib 2023 program
TLib 2023 registrácia účastníkov
TLib 2023 informácie pre autorov

Piaty Medailón. Ivan Plintovič/VÝSTAVA od 26. 05. 2023
2023-05-26 - 2023-08-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Štátna vedecká knižnica v Banskej Bystrici
Literárne a hudobné múzeum
si Vás dovoľuje srdečne pozvať na výstavu zo svojho zbierkového fondu
„Piaty medailón. Ivan Plintovič“
Výstava sa koná pri príležitosti 100. výročia narodenia významnej osobnosti slovenskej vedy, vysokoškolského pedagóga, spisovateľa, publicistu, literárneho kritika a teoretika
prof. PhDr. Ivana Plintoviča, CSc. (1923 – 1997).
Výstava je pre verejnosť dostupná od 26. 5. 2023 do 31. 8. 2023 v priestoroch expozície LHM Múzeum – domov múz na 2. poschodí ŠVK Banská Bystrica.
Komentované prehliadky každý utorok o 10.00 h a 15.00 h
Kurátor výstavy: Mgr. Peter Filín
https://svkbb.eu/wp-content/uploads/2023/05/PlintovicVystava-scaled.jpg

Spoločenské stretnutie
2023-05-29
Štátna vedecká knižnica Literárne a hudobné múzeum
Verejná knižnica Mikuláša Kováča
Odbočka spolku slovenských spisovateľov
Kuzmányho kruh
v
Banskej Bystrici
pozývajú vás na spoločenské stretnutie s jubilantkou spojené s uvedením publikácie

Ostrovy večnej jari – Tenerife a Fuerteventura
2023-05-30 | Malá sála
Srdečne vás všetkých pozývame na ďalšie podujatie v rámci aktivít „Cestovateľského klubu“ našej knižnice – na prezentáciu s názvom „Ostrovy večnej jari – Tenerife a Fuerteventura“. Neváhajte a príďte si vypočuť zaujímavosti o 2 španielskych ostrovoch ležiacich v Atlantickom oceáne z úst sprievodcu Petra Tótha. Spoznajte ich krásu a jedinečnosť, a nazbierajte tak skvelé tipy kam na výlet či dovolenku. Podujatie pre Vás organizuje Centrum hispánskej kultúry Vladimíra Olerínyho a bude celé prebiehať v slovenskom jazyku, čiže sa nemusíte báť jazykovej bariéry.

Čas: utorok 30. 5. 2023 o 17.00 h
Miesto: Malá sála (2.poschodie)

PROGRAM JÚN LHM 2023
2023-06-01 - 2023-06-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika

PROGRAM ŠVK BB Jún 2023
2023-06-01 - 2023-06-30

BEATLEMÁNIA 60. výročie
2023-06-01 - 2023-08-31 | Hudobné átrium
BEATLEMÁNIA 60. výročie
1.6. – 31.8.2023
V roku 1963 nesmierna popularita skupiny The Beatles, poháňaná skladbami „ Please Please Me “, „ From Me to You “ a „ She Loves You “, spôsobila fenomén zvaný „Beatlemánia“. Svojou intenzitou a rozsahom prekonala všetky predchádzajúce, ale aj budúce príklady uctievania fanúšikov. Audiovizuálna výstava k 60. výročiu Beatlemánie ponúka nahliadnutie do tvorby a životných príbehov členov skupiny The Beatles prostredníctvom projekcií pôsobivých filmových dokumentov, zvukových nahrávok, notových materiálov a tematických publikácií.
Výstava s ponukou projekcií je dostupná v Hudobnom átriu počas otváracích hodín.
Kontakt: hudobneatrium@svkbb.eu , tel. Tel.: +421 48 4710744

Letné aktivity letnej čitárne
2023-06-01 - 2023-09-30
Letné aktivity letnej čitárne
2023

Piaty medailón. Ivan Plintovič/Prednáška 1. 6. 2023
2023-06-01 16:00 - 18:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Štátna vedecká knižnica v Banskej Bystrici
LITERÁRNE A HUDOBNÉ MÚZEUM
Vás srdečne pozýva
na prednášku kurátora literárnych zbierok Mgr. Petra Filína s názvom
„Piaty medailón. Ivan Plintovič“
Prednáška sa koná dňa 1. 6. 2023 o 16.00 h
vo výstavných priestoroch expozície LHM Múzeum – domov múz na 2. poschodí ŠVK v Banskej Bystrici, Lazovná ulica č. 9.
https://svkbb.eu/wp-content/uploads/2023/05/PlintovicAkcia-scaled.jpg

KONCERT NA NÁDVORÍ
2023-06-02
Vážení milovníci hudby, prijmite pozvanie na koncert študentov a pedagógov odboru strunových nástrojov Konzervatória J. L. Bellu v Banskej Bystrici. Koncert sa uskutoční pri príležitosti XV. ROČNÍKA VÍKENDU OTVORENÝCH PARKOV A ZÁHRAD A OTVORENIA LETNEJ ČITÁRNE.
VSTUP VOĽNÝ!
